Stephen Curry

**Wardell Stephen ”Steph” Curry II** (s. 14. maaliskuuta 1988 Akron, Ohio) on yhdysvaltalainen koripalloilija. Hän on edustanut NBA:ssa vuodesta 2009 lähtien Golden State Warriorsia ja on pelipaikaltaan pelintekijä. Hänet tunnetaan laajalti koripallohistorian parhaana heittäjänä. Curryn katsotaan mullistaneen lajia tekemällä kolmen pisteen heitosta suositun kaikilla koripallon tasoilla.

Curry on olympiavoittaja, kaksinkertainen maailmanmestari ja NBA:n nelinkertainen mestari. Vuosina 2015 ja 2016 hänet valittiin NBA-kauden  sekä vuonna 2022 . Hänet on valittu 11 kertaa sekä , että kauden päätteeksi valittavaan  Hän teki joulukuussa 2021 NBA-uransa 2974:nnen kolmen pisteen korin ja nousi kolmosten määrässä Ray Allenin ohi NBA-tilaston kärkeen. Hänen isänsä Dell Curry pelasi NBA:ssa 16 kautta ja pikkuveljensä Seth Curry on pelannut NBA:ssa vuodesta 2014 alkaen.

Currylla on NBA-historian korkein uran vapaaheittojen onnistumisprosentti (0,911), ja hän on johtanut liigaa kolmen pisteen heitoissa ennätykselliset kahdeksan kertaa. Vuonna 2016 hän rikkoi oman yhden kauden kolmen pisteen heittojen ennätyksensä upottamalla 402 koria, ja hän teki vähintään yhden kolmen pisteen heiton NBA-ennätyksenä 268 peräkkäisessä ottelussa vuosina 2018–2023.

## Nuoruus
Curry syntyi 14. maaliskuuta 1988 Yhdysvalloissa, Ohion osavaltiossa, äitinsä Sonya (o.s. Adams) ja isänsä ammattilaiskoripalloilija Dell Curryn perheeseen. Hän kasvoi Charlottessa, Pohjois-Carolinassa, missä hänen isänsä pelasi suurimman osan NBA-urastaan Charlotte Hornetsissa. Curry harjoitteli usein kotipihan koripallokentällä nuoremman veljensä Sethin kanssa. Perhe asui lyhyesti myös Torontossa Dell Curryn pelatessa Toronto Raptorsissa. Tänä aikana Curry edusti Queenswayn kristillisen lukion poikien joukkuetta ja johdatti sen tappiottomaan kauteen. Hän pelasi lisäksi Toronto 5–0 -seurajoukkueessa, joka kilpaili eri puolilla Ontarioa, ja kohtasi myöhemmin NBA:ssa pelanneet Cory Josephin ja Kelly Olynykin. Curry johdatti joukkueensa 33–4 -voittosaldoon ja provinssin mestaruuteen.

Dell Curryn uran päätyttyä perhe muutti takaisin Charlotteen, ja Stephen aloitti opiskelun Charloten kristillisessä lukiossa. Hänet valittiin sekä konferenssin että osavaltion tähdistöjoukkueisiin. Hän johdatti joukkueensa kolmeen konferenssimestaruuteen ja kolmesti osavaltion pudotuspeleihin. Isänsä menestyksekkään uran vuoksi Curry halusi pelata yliopistokoripalloa Virginia Techissä. Hän ei saanut Virginiaan itselleen miellyttävää sopimusta ja päätyi valitsemaan Davidson Collegen. Yliopisto oli rekrytoinut häntä aktiivisesti jo kymmenenneltä luokalta lähtien.

## Yliopistoura

### Ensimmäinen ja toinen kausi (2006–2008)

Stephen Curry teki välittömän vaikutuksen Davidsonissa ja nousi joukkueen johtavaksi pelaajaksi. Hän teki kauden aikana 730 pistettä, rikkoen sekä Davidsonin että NCAA:n ensimmäisen vuoden opiskelijoiden ennätyksen yhden kauden kolmen pisteen suoritusten määrässä. Curry johti eteläistä konferenssia piste keskiarvossa (21,5) ja sai vuoden fuksin, sekä konferenssiturnauksen arvokkaimman pelaajan palkinnot. Davidson voitti runkosarjan ja eteni NCAA-lopputurnaukseen, jossa Curry teki 30 pistettä avauskierroksella Marylandia vastaan. Davidson hävisi ottelun lukemin 82-70.

Toisena opiskeluvuonnaan Curry johti Davidsonin 20–0 -konferenssisaldoon ja eteni NCAA-turnauksen Elite Eight -vaiheeseen ensimmäistä kertaa vuosikymmeniin. Hän teki 40 pistettä Gonzagaa vastaan ja yli 30 pistettä myös Georgetownia ja Wisconsinia vastaan. Hän liittyi harvinaiseen joukkoon pelaajia, jotka ovat tehneet enemmän kuin 30 pistettä uransa neljässä ensimmäisessä NCAA-turnausottelussa. Curry rikkoi myös NCAA:n yhden kauden kolmosten ennätyksen (159). Hänet valittiin AP:n toiseen All-America-joukkueeseen ja keskilännen parhaaksi pelaajaksi.

### Kolmas kausi (2008–2009)
Kolmantena yliopistokaudella Curry siirtyi joukkueen pää pelintekijäksi ja otti samalla entistä laajemman vastuun hyökkäyksestä. Hän aloitti kauden uransa ennätyksellä 44 pistettä Oklahomaa vastaan ja teki vain muutamaa päivää myöhemmin uuden henkilökohtaisen ennätyksen syötöissä (13) Winthropia vastaan. Vaikka Loyola onnistui pitämään hänet pisteittä ensimmäistä ja ainoaa kertaa hänen yliopistourallaan, Curry vastasi tähän toisella 44 pisteen ottelulla North Carolina Statea vastaan. Kauden edetessä hän ylitti 2 000 pisteen urarajan ja 28. helmikuuta 2009 hänestä tuli Davidsonin kaikkien aikojen pistetilaston johtaja (2 488 pistettä), ohittaen John Gerdyn.

Helmikuussa Curry kärsi nilkkavamman, jonka seurauksena hän oli poissa yhden ottelun ajan. Tämä oli hänen ainoan poissaolo koko yliopistouran aikana. Loukkaantumisesta huolimatta, hän johdatti Davidsonin eteläisen konferenssin, eteläisen divisioonan runkosarjavoittoon (18–2). Hän teki konferenssiturnauksen puolivälierissä 43 pistettä, mikä on yksi turnauksen historian korkeimmista pistemääristä. Joukkue putosi välierissä Charlestonin yliopistolle eikä saanut NCAA-turnauspaikkaa, vaikka sekä Davidsonin että Charlestonin valmentajat pitivät Curryn johtamaa joukkuetta ansaittuna valintaan.

NIT-turnauksessa Curry teki 32 pistettä voitossa South Carolinasta ja päätti yliopistouransa Saint Mary’sia vastaan keräten 26 pistettä, yhdeksän levypalloa ja viisi syöttöä. Hän päätti kauden koko NCAA:n pistekuninkaana 28,6 pisteen ottelukohtaisella keskiarvolla, ja hänet valittiin All-American First Teamiin. Kauden jälkeen Curry ilmoittautui , säilyttäen kuitenkin aikomuksensa suorittaa tutkintonsa loppuun myöhemmin.

### Myöhemmät tapahtumat
Curry valmistui vuonna 2022 sosiaalitieteiden kandidaatiksi, ja hänen pelinumeronsa jäädytettiin samana vuonna. Vuonna 2025 Davidson nimesi hänet koripallo-ohjelmien apulaispäälliköksi Matt Bermanin rinnalle. He perustivat yhdessä perheidensä kanssa “Curry–Berman -rahaston” tukemaan sekä miesten että naisten koripalloa.

## Ammattilaisura

### NBA-uran ensimmäiset vuodet (2009-2012)

Golden State Warriors varasi Curryn NBA:han  ensimmäisen kierroksen seitsemännellä vuorolla. Warriorsin päävalmentaja Don Nelson näki pienikokoisessa Curryssä potentiaalia. Hän oletti Curryn sopivan Warriorsin hyökkäyssuuntautuneeseen kokoonpanoon, vaikka joukkueessa oli jo samankaltainen pelaaja Monta Ellis. Ellis epäili kaksikon yhteispeliä, mutta Curry pelasi vahvan tulokaskauden. 80:ssa ottelussa hän teki keskimäärin 17,5 pistettä, 4,5 levypalloa, 5,9 syöttöä ja 1,9 riistoa. Hänet valittiin 3 kertaa kuukauden tulokaspelaajaksi ja sijoittui  toiseksi Tyreke Evansin jälkeen. Lisäksi hänet valittiin yksimielisesti NBA:n tulokkaiden ykkösviisikkoon.

Kaudella 2010–2011 Curry oli NBA:n tarkin vapaaheittäjä 93,4:n onnistumisprosentilla. Hän voitti samalla kaudella Skills Challengen, ja kauden päätteeksi hänet palkittiin NBA:n herrasmiespelaajan pallkinnolla. Hänen ottelukohtaiset keskiarvonsa nousivat 74:ssa ottelussa 18,6 pisteeseen, 3,9 levypalloon ja 5,8 syöttöön. Hän kärsi kauden aikana oikean nilkan vaivoista, ja toukokuussa 2011 hän joutui nilkkaleikkaukseen.

Lyhennetyn kauden 2011–12 aikana toistuvat nilkka- ja jalkavaivat rajoittivat Curryn 26 otteluun, ja hän joutui uudestaan leikkaukseen. Warriors tarjosi Currya vaihdossa Milwaukee Bucksiin, mutta Bucks kieltäytyi hänen nilkkavammansa takia. Lopulta Monta Ellis siirrettiin, mikä avasi Currylle tien joukkueen johtavaksi pelaajaksi. Hänen ottelukohtaiset keskiarvot olivat: 14,7 pistettä, 3,4 levypalloa ja 5,3 syöttöä. Hän pelasi keskimäärin noin 28 minuuttia ottelua kohden.

### Ensimmäinen tähdistöottelu ja NBA-mestaruus (2012–2015)
Kaudella 2012-2013 Curry teki NBA:n historian yhden kauden 3 pisteen koriennätyksen, onnistuen 272 kertaa runkosarjan aikana. Seuraavalla kaudella Curry teki ensimmäisenä Golden State Warriorsin historiassa keskiarvolta 24,0 pistettä (seitsemänneksi korkein NBA:ssa) ja 8,5 syöttöä (viidenneksi korkein NBA:ssa) per ottelu. Curry oli Warriorsin aloituskokoonpanossa 78 ottelussa. 

Kauden 2014-2015 All-Star -viikonloppuna Curry voitti myös 3 pisteen heittokilpailun ja rikkoi kilpailun edellisen piste-ennätyksen tehden 27 pistettä. Edellinen ennätys oli kaudelta 2007-2008, jonka silloin asetti Toronto Raptorsissa silloin pelannut Jason Kapono, tehden 25 pistettä ja voittaen vuosittaisen kilpailun toista kertaa peräkkäin. Pudotuspelien välierissä Curry teki yhdessä ottelussa 40 pistettä ja rikkoi pudotuspeleissä onnistuneiden kolmen pisteen heittojen ennätyksen yhteensä 64. onnistumisellaan kaaren takaa. Kauden päätteeksi Curry johdatti Warriorsin sen ensimmäiseen NBA-mestaruuteen 40 vuoteen. Curry valittiin samalla kaudella sarjan arvokkaimmaksi pelaajaksi.

### Kausi 2015–2016
Kausi 2015–2016 alkoi Warriorsin ennätysmäisellä voittoputkella: Steve Kerrin valmentamana joukkue voitti 16 ensimmäistä otteluaan, mikä oli NBA:n ennätys, ja 21 voittoa taas oli Pohjois-Amerikan kaikkien ammattilaissarjojen ennätys. Joukkue voitti myös ennätykselliset 13 ensimmäistä vierasotteluaan. Warriors voitti lopulta kauden 24 ensimmäistä otteluaan ja teki edelliskauden loppu mukaan lukien yhteensä 28 ottelun voittoputken, kunnes se hävisi joulukuussa Milwaukee Bucksille jääden viiden ottelun päähän Los Angeles Lakersin 1970-luvun alun voittoennätyksestä. Lopulta Warriors rikkoi Chicago Bullsin kauden 1995–1996 erittäin kovatasoisen ennätyksen voitettuaan 73 runkosarjaottelua, yhden Bullsia enemmän

Curry aloitti kauden tekemällä kolmessa kymmenestä ensimmäisestä ottelustaan yli 40 pistettä. Helmikuussa Curry rikkoi Kyle Korverin hallussa olleen NBA:n ennätyksen heitettyään onnistuneen kolmen pisteen heiton 128. peräkkäisessä ottelussaan. Pian tämän jälkeen Curry sivusi NBA:n ennätystä onnistuttuaan 12 kertaa kolmen pisteen heitossa yhden ottelun aikana ja rikkoi samassa ottelussa, jo helmikuussa, edelliskaudella tekemänsä NBA:n ennätyksen onnistuneissa kolmen pisteen heitoissa. Curry pelasi kaudella 2015–2016 historiallisen erinomaisen runkosarjakauden, jota luonnehdittiin jopa NBA:n historian parhaaksi: hän muun muassa teki kolmessa eri ottelussa 50 pistettä ensimmäisenä pelaajana vuosikausiin, ratkaisi runkosarjaotteluita viime sekuntien koreilla jopa puolesta kentästä lähteneillä heitoilla, pelasi historian seitsemäntenä pelaajana runkosarjan arvostetuilla 50–40–90-heittotarkkuuksilla (pelitilanneheitot 50,4 %, kolmen pisteen heitot 45,4 % ja vapaaheitot 90,8 %, harvinaiseen 50–45–90-heittotarkkuusyhdistelmään yltänyt pelaaja vaikka yritti eniten kolmen pisteen heittoja sarjan historiassa), onnistui peräti 402 kertaa kolmen pisteen heitossa (edellinen ennätys 286, Curry itse edelliskaudella) ja saavutti ennätyksiä erilaisissa kokonaistehokkuutta mitanneissa tunnusluvuissa

Warriors ylsi keväällä 2016 NBA:n loppuotteluihin, joissa se kohtasi edellisvuoden tapaan Cavaliersin. Mestaruus ratkesi vasta seitsemännessä ottelussa. Toiseksi viimeisessä loppuottelussa Curry sai virhetilinsä täyteen. Turhautunut Curry heitti hammassuojansa osuen katsojaan. Curry poistettiin kentältä ensimmäisen kerran urallaan.

### Ensimmäisen mestaruuden jälkeen (2016–nykyhetki)

Vuonna 2017 Curry voitti Warriorsissa toisen NBA-mestaruutensa, vuonna 2018 kolmannenja vuonna 2022 neljännen. Hänet palkittiin vuoden 2022 . Hän voitti kaudella 2023-24 Kia Clutch Player of the Year -palkinnon tehtyään eniten pisteitä viimeisten viiden minuutin aikana otteluissa, joissa piste-ero oli alle 5 pistettä.

### Maajoukkue

Curry on pelannut Yhdysvaltain maajoukkueessa, jossa hän on voittanut maailmanmestaruuden Turkista 2010 ja Espanjasta 2014.

Curry jättäytyi pois Yhdysvaltain Rion olympiajoukkueesta 2016 muun muassa parannellakseen polvivammaansa. Curry oli viimein mukana Yhdysvaltojen kultajoukkueessa Pariisin olympialaisissa 2024.

## Pelityyli

Currya on luonnehdittu yhdeksi tämänhetkisistä parhaista pallonkäsittelijöistä, pelintekijöistä ja heittäjistä NBA:ssa ja samalla maailmassa. Hän on erinomainen luomaan tilaa heitolleen monipuolisella harhautusvalikoimalla, ja hänen heittonsa on poikkeuksellisen tarkka heittokohdasta riippumatta ().

## Lähteet

* Stephen Curry NBA & ABA Statistics  Basketball-Reference.com 
* Stephen Curry Stats, Video, Bio, Profile | NBA.com NBA.com 
* Vuolle, Jouko: Stephen Curry – maailman paras Yle Urheilu 16.4.2016.

### Viitteet